Korok és Démonok (Sagan): könyvkritika

lektorálta Fél Kornél


Én úgy gondoltam, hogy azért írok kritikát erről a könyvről, mert szerzője közhírhedten keresztyénellenes, méghozzá elég szélsőségesen. Én azt mondanám Sagan-ről, hogy a mai napok Voltaire-je, aki mind frontális ütközésekbe kerül a keresztyénséggel, valamint csendes felszín alatti támadásokkal igyekszi kritizálni azt. Meglehetősen keresztyén- és vallásellenes illetőről van szó, ahogy már a könyv első 25 oldalán kiderül. Az a benyomásom róla, hogy olyan, mint egy keményen racionális (és szkeptikus) egyén, aki szinte mindent tudományos módszerrel akar megvizsgálni, tele van ellenérvekkel, és nyugtalankodik, ha találkozik olyannal, aki egy felsőbb, láthatatlan erővel akarja megmagyarázni a dolgokat, ami kívül esik a tapasztalati körünkön; nagy képességű emberről van szó. Ha megpróbálnánk őt téríteni, biztos őrült fundamentalistának (nem határozza meg, mi ez) gondolna minket. Ki is fejti véleményét a vallásos emberekről: csak azért vallásosak, mert gyenge jellemükhöz tartozik. Kifejezetten az imádkozás ellen érvel. Ha keresztyénellenes támadásait figyeljük, azt láthatjuk, hogy mint olyan sok szkeptikus, nem magát Jézust támadja, hanem az esendő híveit. Sokszor eltúlzott érveket használ, vagy olyan érveket, amelyek nem a keresztyének többségére vonatkozik, és szinte minden ötödik mondatában kritizálja a keresztyénséget.  


A könyv belső oldalán ez a két mondat van: „… várunk a világosságra, és íme, sötétség…” (Ézs. 59, 9), és: „Jobb meggyújtani egy gyertyát, mint átkozni a sötétséget.” (Adage). Ez a könyv nagyjából a tudományos módszer helyes használatáról szól, és mindazon dolgokról, amelyek a tudományt, vagy az emberi életet meg akarták akadályozni azáltal, hogy hiszékenységet próbál beleplántálni az emberi agyakba. Sagan úgy osztja fel a fejezeteit, hogy egy-egy fejezetben egy-egy „démon”-ról szól, amely az emberi történelem koraiban uralkodott, legyen ez mágia, babona, terápia, szemfényvesztés, hallucinációk, vagy az UFO-láz, és mindegyiket megkritizálja szkeptikus „túlélőcsomag” eszközeivel. Ezeket ajánlja nekünk is, hogy ne dőljünk be a sarlatánoknak. Különösen a vallást kritizálja, előtérben a keresztyénséggel, valamint a New Age-t. Aki elolvassa az Ézsaiás 59, 9-et, kiderül, hogy a sötétség, amiről szó van, csupán olyan gonosz korbeli uralkodók miatt terjedt el, akik törvénytelenséget hoztak a földre, és nem az az elleni való tétlenségről szól. 


Az első két fejezetében rögtön kiderül, miről is szól Sagan: a tudományos módszer szkeptikus alkalmazása, hogy minél többször és minél hatékonyabban jussunk tiszta tudáshoz. Az áltudományt kritizálja keményen, az elején, egy olyan emberen, aki érdeklődve megkérdez Sagan-t mindenféle dologról (az ufóboncolásokról, az asztrológiáról, vagy Nostradamus próféciáiról), de kiderül, hogy semmit nem tud például a DNS szerkezetéről, a kvantum- bizonytalanságról, vagy a csillagközi tér anyagáról. Támadja a hiszékenységet minden fronton. Arról beszél, hogy „aki kritikus önmagához és az elképzeléseit hajlandó a külvilág kontrolljának alávetni, tudományt űz”. „A tudományos gondolkodás egyesíti a képzelet szabadságát a logika szigorával. Ez egészen alapvető jellegzetessége. A tudomány akkor is tényekre apellál, amikor ellentmondanak a várakozásainak. Azt ajánlja, hogy tartsunk készenlétben alternatív hipotéziseket, és azt válasszuk ki belőlük, amelyik a legjobban illeszkedik a tényekhez.” A megfigyeléseket és az állításainkat szigorú ellenőrzés alá vetjük; minél több független személynek kellene megvizsgálnia. A tudomány képes előrelátható perdikciókat mondani. 


(Én itt most nem azt mondom, hogy ez teljesen helytelen gondolkodási módszer. Pál is azt mondja, hogy mindent ésszel fogjunk fel. A „démonok” közül valóságosan ellensúlyozni kellene sokukat. Végül is, mint biológushallgató, így kell jó tudományt művelni. Úgy látom, hogy a tudomány alátámasztani tudja a Biblia állításait, és hogy a tudomány egyes eredményeit - mint az antibiotikumokat vagy a technikai fejlesztéseket - Isten áldásaként lehet felfogni. (Jézus is azt mondja nekünk, hogy vigyázzunk az utolsó időkben, hogy senki meg ne tévesszen bennünket.) De Sagan azzal támadja meg a hitet, hogy mivel ellenőrizhetetlen, akkor bizonyára téves; a babonával teszi egyenlővé. Semelyik vallás nem nyújt teljesen biztonságos ismereteket a világegyetemről, mint a tudomány, amelyet emberek csinálnak, és próféciákra támaszkodnak, amelyek hamisnak bizonyulnak. De aki tájékozott keresztyén apológus, az tudja például azt, hogy 100-nál több prófécia teljesedett be, amely Jézus Krisztus eljövetelére, életére, halálára, és feltámadására vonatkozik. Jézus maga is beszélt ezekről az Írásokról. Vagy azért nem hisz ezekben a szkeptikus, mert eleve nem lehet hinni bennük? Sagan itt alaposan félreérti azt, hogy a tudományt esendő emberek űzik, akik tévedhetnek. Ő is belátja; azt is állítja, hogy „sokszor a még jól bevált törvények is korrekcióra szorulnak”. 


Sagan továbbá azt sem érti, hogy a keresztyénségnél eleve létezik egy Abszolút Igazság – ez Isten, aki tökéletes és szent, a tévedhető emberekkel szemben. Így a hitet nem lehetne a tudomány módszereivel vizsgálni; a hit lényege más természetű. Inkább úgy lehetne vizsgálni, hogy mennyire gyümölcsöző egy ember életében – hogyan változik meg az ember élete – hogyan „születik újjá”. Továbbá állításai is mind igazak, mindentől teljesen függetlenül. Tehát akkor is igaz, ha minden erőnkkel próbáljuk megcáfolni. Jézus mondja, hogy a hegyek és az egek elmúlhatnak, de az ő igéi közül egy jótányi sem változik meg. Azért micsoda megkönnyebbülés, kedves olvasó, ha elfogadod Isten létét! Ez azt jelenti, hogy bizonyosak lehetünk afelől, hogy van egy bizonyos kapaszkodó ebben a bizonytalan világban. Továbbá ez azért is nagyszerű, mert Isten tőlünk függetlenül előkészítette és véghezvitte az üdvösségünket is, és biztonságos helyen van – nincsen semmilyen erő, ami azt meg tudná változtatni. Sagan ezt csak meg akarja kérdőjelezni. Futóhomokra kerülnénk. Ez a tény, ami ki van jelentve Isten igéjében, és ha helyesen értelmezzük, a babona világát is össze tudja zúzni, mivel Isten igéje „élő és ható”. Jó a babona ellen, mint ahogyan bebizonyosodott a reformáció eljövetelével, amikor gazdasági és lelki fellendülés történt Európában (ez bizonyíték Sagan számára!)

Azt is felajánlja, hogy hozzanak létre bizonyos kutatóintézeteket, amelyek alá tudnák támasztani a vallás egyes tantételeit. Pontosan ezt teszi az Answers in Genesis vagy az Institute for Creation Research apológiai társaságok a bibliai teremtéstörténetért. De a szkeptikus azzal válaszolhat, hogy ezek a kreacionista társaságok a tudományt és a tényeket arra használják fel, hogy saját állításait igazolják. Mint kreacionista, bevallom, hogy van bennem egy adag szubjektivitás, és hogy inkább a Genezis állításait látom igazolva. Azt is bevallom, hogy esendő ember vagyok én is, akárcsak Sagan, Dawkins, vagy bármilyen más evolucionista, aki egy Intelligens Tervező létét nem tudja elfogadni, mert eleve kiközösítik az ő hitük szerint. Az érdeklődő felkeresheti a fenti két társaságot az Interneten a következő címeken: http://www.answersingenesis.org/, vagy http://www.icr.org/index.html. 

Még egy utolsó dolog, mielőtt tovább mennénk. Lehet, hogy nem akarják bevallani, de a tudósok között igenis létezik egyfajta „szellemi kielégülés”. Sagan ezt írja: „A Természettel való állandó kontaktus a tudomány emberéből mélységes alázatot és csodálatot vált ki. A megértés „aktusa” (oh, az aktus!) – ha szerény mértékben is – a Kozmosszal való egyesülés ünnepi pillanata. (Sagan csillagász fizikus).


A következő fejezetekben Sagan olyan jelenségekről ír, mint egy embernek az arcáról, amely a Mars tájképébe bele van vésve, vagy az UFO-jelenségéről. Sagan mind a két esetre szkeptikus – én is, mivel a Biblia nem beszél más intelligens és morális lényről, csak az emberről. A cikkemben nem fogok túl sokat írni róla, mivel inkább a keresztyén hitet védelmezem. De érdekes, hogy azt mondja Sagan például a Mars-arcról, hogy azért van úgy, mert a kőzet felszínének sokféle alakzatai között biztos létrejött egy olyan mintázat, amely hasonlít egy emberi arckifejezésre. Mivel mindenki keres alakokat például a felhőkben, biztos találunk olyat, ami hasonlít Dél-Amerikára vagy az elnök ábrázatára. Vagyis ha már sok tárgyat láttunk, közülük biztos van egy olyan, ami hasonlít valami másra. Egyébként érdekesek azok az érvek, amelyek az UFO-jelenséget cáfolják meg. Egy későbbi fejezet pedig a terápiáról szól. Kicsit zavaró fejezet, mivel a gyermekkori szexuális bántalmazásokról szól nagyrészt. Lényege az, hogy ha egy gyermeket a szülei szexuálisan vagy máshogy bántalmazták, akkor a gyermek néha úgy képes rá visszaemlékezni, hogy őt idegenek elrabolták, és a bántalmazó helyébe az idegeneket képzeli, mert annyira fájdalmas neki az emlék. Vagy azért, mert nem akarja börtönbe juttatni a szüleit, és általában kételkedik benne. Ezek az esetek eléggé zavarosak, és nehéz igazságot szolgáltatni bennük, bár itt sokszor az a probléma, hogy a terapeuta csalafinta, mivel beleszuggerál ilyen nyomasztó emlékeket az emberek agyába. Az ufós elrablásokról szóló fejezetben arról ír, hogy azért képzelik el egyesek, hogy idegenek elrabolták, mivel különleges vagy nyomasztó pszichikai hatások alá voltak vetve, vagy ha karmolásokat vagy más sebesüléseket találtak magukon, és ezekre hasonlítanak az olyan esetek, ahol gyerekeket bántalmaztak. Sokszor azzal hozza kapcsolatba Sagan, hogy sátánista szertartásokon bántalmazták ezeket az embereket, és ezért nyomják el az emlékeiket. Egy másik fejezetben arról is ír, hogy a középkorban azzal vádoltak nőket alaptalanul, hogy boszorkányok, és hogy ördögökkel, vagy inkubusokkal, vagy más lényekkel háltak, és hogy ez volt a téves magyarázata nyomasztó érzésüknek éjjel. Sagan szinte minden nagymérvű kellemetlen érzést ezzel magyaráz. Sagan azzal támadja a keresztyénséget megint, hogy ilyen esetekben a bántalmazók 30%-a tettét a vallás nevében követte el. Arra is felhívja a figyelmet, hogy a „fundamentalista” irányzatok fokozatosan akarják kiszorítani a sátánizmust, és hogy ezzel fel akarják éleszteni a középkori boszorkányüldözéseket az Egyesült Államokban, hogy egy bűnbakra (a sátánizmus) foghassák a saját bűnüket. De borzalmas! De elképesztő! Itt Sagan visszataszító taktikát választ azzal, hogy az igaz keresztyéneket alapvetően összekeveri a szektákkal vagy kultuszokkal, amelyekben megtörténhet ilyesmi. A szektákról köztudott, hogy akik oda bekerülnek, szörnyen nyomasztó lelki terheknek vannak kitéve, mivel a szektavezetők egyre jobban bele akarnak nyúlni az életükbe, és kiszakítják családi köréből az illetőt. Normális keresztyéneket ezzel vádolni teljesen alaptalan. Sagan említi, hogy több gyermeket erőszakoltak meg Isten, Jézus, és Mohamed nevében, mint a Sátán utasítására. Pedig a Sátán az, aki embergyilkos volt kezdettől fogva, és a halál fejedelme. Isten pedig szent és az életnek a megőrzője; inkább a bűnös emberek azok, akik egymást bántalmazzák és ölik, mivel bűnbe estünk mind. Valójában a Sátán a végső felelős az ilyen tettekért, mivel ő kísért, attól függetlenül, hogy az ember kinek a nevében teszi. Nem is beszélve az istenellenes nagy diktátorokról, mint Sztálin, Mao, Hitler, akik egyesítetten 126 millió ember haláláért felelősek, akik mind hittek például a fajelméletben, és így kevésbé értékes volt számukra az ember élete. Ez sokaknak nem tetszik, de aligha vitatható. Ezek a vérengző diktátorok csupán következetesek voltak a gondolkodásukban az emberről, amíg azok a keresztyének, akik a pogányokat irtották a keresztes hadjáratokban nem voltak következetesek azokban a bibliai tanokban, amiket vallottak. Végsősoron a történelmet meg lehet írni szkeptikus oldalról, mint ahogyan Sagan teszi, de meg lehet írni keresztyén szempontból is, attól függően, milyen a beállítottságunk. Sagan gondolt valaha azokra a kórházakra vagy iskolákra, amelyeket a keresztyének felépítettek, akiket ő támad? Vagy például a pietizmus. Erről a dologról szeretnék többet tudni, mivel ebben a világban oly keveset hallunk róla.


Sagan a 7. fejezetben a boszorkány és démonhitről beszél, az olyan démonokról, amelyek a halandó emberek és a magas régiókban élő „istenek” között élnek. Még a nefilimekről is ír, amolyan megbukott angyalokról a Genezisben, amelyek a földi emberek leányaival hálnak, valamint a szukkubusokról és az inkubusokról, akik férfiakkal és nőkkel hálnak, és lidércálmokat okoznak. Férfiakat, de főleg nőket vádoltak azzal, hogy ilyen módon volt kapcsolatuk az ördöggel, és emiatt boszorkányságukért végezték ki őket. Sagan azt állítja, hogy a keresztyénség magába szívta az újplatonizmust, mint ahogy Ágoston tanaiban látszik (akárcsak a többistenhit), de itt Sagan nem szakértő a kérdésben; a keresztyénség gyökerei a zsidó hagyományokban lelhetők fel, csak annyit újít rajta, hogy Jézus a Messiás, aki eljött, és a törvény vádló voltát a kegyelemmel kitölti. A nefilimek például óegyiptomi uralkodók lehettek, akik a hűbéreseik lányaival háltak. Sagan azon is erőlködik, hogy a Biblia szerint a Föld lapos. Ilyesmire nem utal a Szentírás, és ha van valami, ami erre utalhat, az nyilván költői leírás. Egy másik cikkemben írok különböző dolgokról, amiket a Bibliáról állítottak, és mint kiderül: torzítások vagy tévedések. A Luk. 17, 34-35-ben olvashatunk Jézus eljöveteléről, amikor alszanak és dolgoznak a mezőn egyszerre, és az egyik felvétetik a kettő közül. Ha a föld lapos lenne, akkor a Nap mindenkire egyaránt sütne. A démonhitre vonatkozóan pedig tény és való, hogy az egyház a történelem folyamán embereket végeztetett ki igazságtalanul, de ez inkább olyan korban történt, amikor a Biblia fénye nem világította be az emberek elméjét. A Biblia erősen tiltja a halottidézőkkel vagy varázslókkal való kommunikációt, ám soha nem mondja, hogy az ördöggel közvetlenül szembeszálljon, hiszen az ApCsel 19-ben olvashatunk ilyen emberekről, akik egy tisztátalan lelket akartak elűzni, de az megverte őket. Bízzunk inkább Istenben, mert egyedül Őneki van hatalma a démonok felett. A leghatékonyabb ellenszer az imádság és böjt. Arról, hogy az ördög valójában is létezik, a körülöttünk lévő gonoszban látszik. Ha például a bűnnek bármilyen jó tulajdonsága lenne, akkor jó hatással is lenne az ember életére, de e helyett romboló erő, amelynek kiteljesedése a halál. Az, hogy Jézus meghalt a kereszten értünk, világosan mutat a Bűn feletti ítéletre, és hogy egy gonosz forrás van a világban, amelytől minden bűn ered.


Sagan azt állítja, hogy velünk született tulajdonság, hogy néha nyomasztó, szexuális töltetű élményeken menjünk keresztül, különböző groteszk, falakon áthatolni képes lényekkel elegyítve, amely az adott kor mintázataitól függ. A középkorban ezek démonok voltak, manapság pedig földönkívüliek. Ehhez hasonló eset az, amikor különböző képeket, nyelveket, vagy meséket tudunk későbbi életünk során felidézni, anélkül, hogy memorizáltuk volna őket. Egyik barátom, aki mesékkel foglalkozik, Tolkienről mesélt nekem, aki az emberiség különböző mítoszairól vagy történeteiről beszélt, és azt találta, hogy rejtetten magukba foglalnak különböző bibliai történeteket, például amikor valaki megöli a testvérét, vagy a jó királyról, aki eljön, és mindenkit megvált a romlottságból. Nahát.


A 12. fejezet pedig a szemfényvesztés leleplezéséről ír, ahogy a különböző csalókat lehet leleplezni. Sagan a New Age gurukat támadja ezzel, valamint olyan embereket, akik kanalakat tudnak elmozdítani puszta gondolkodással, ill. médiumokat, vagy a horoszkópkészítőket. Vádolja továbbá Carlost, aki szenzációt csapott Ausztráliában azáltal, hogy egy fiatalúr testében lakik, és amikor elveszti eszméletét, akkor ősi emberi igazságokról tud mesélni. A tv-ben volt egy bemutatója, de kiderült, hogy teljesen hamis. Ezekre Sagan kitalált egy a szemfényvesztésre használatos eszköztárat, ami 29 logikai csapdát tud kimutatni, ha vitatkozunk valakivel. Gondoltam arra, hogy ha már az evolúció témájáról írok általában, akkor az evolúció Sagan kritikái alapján hogyan állná ki a kritikát? Íme, amire jutottam:

· ad hominem: tekintélyelvűség: sok ember azért fogadja el az evolúciót, mivel az iskolákban „betanítják”, és ez az egyetlen magyarázat. Ráadásul sokan azt gondolják, hogy már sokan megtalálták a bizonyítékokat. Ennek ellenére az elmélet még alapjaiban is formálódik. Sokan a tudósok tekintélyére néznek, hogy mivel ez az okos tudós hisz benne, miért ne lenne igaz?

· minél több hipotézis felvetése: csakis az evolúció lehet a magyarázat, mert eleve elutasítják egy természetfeletti beavatkozás lehetőségét. 

· ehhez hasonló az elfogultság: csakis az evolúció lehet az ésszerű magyarázat, és a természetfeletti mellett nem is lehetséges akár egy harmadik. Gyakran egy élőlénycsoportot vizsgálnak evolúciós szempontból, és nem is gondolnak arra, hogy a csoport esetleg olyan tulajdonságokkal bír, amely ellentmondana az elméletnek. Az élőlények tulajdonságait beleerőltetik az evolúciós paradigmába, és ami nem fér bele végső soron, az „anomália”.
· több lépéses érvelés: az evolúció olyan eseményekről számol be, amelyeknél belejátszik a korszakváltozás vagy a klímaváltozás. Egy másik cikkemben utaltam arra, hogy ezeket az eseményeket egyre jobban a múltba távolodva nem lehet 100%-osan rekonstruálni, hanem inkább csak találgatunk.
· cáfolhatóság kritériuma: Az előző szempont miatt bárhogyan lehet variálni az adatokat, hogy azok beleilleszkedjenek az elméletembe. Például ezért variálják évente a gombák és az egyszerűbb, egy-, vagy néhánysejtes élőlények rendszertanát. Például szerintem lehetetlen lenne az összes létezett fajnak a leszármazását pontosan leírni. Valamilyen csoport mindig kilógna. Létezhetett volna olyan faj, ami kialakult, majd utána kihalt, anélkül, hogy tudtuk volna, hogy létezett.
· hivatkozás nem kívánatos eredményre: ha az evolúció nem igaz, az én véleményem szerint kellene léteznie Istennek, különben miért lennénk mi itt? Sok ember számára kedvezőtlen lenne egy mindenható ítélő bíró Istennek a gondolata.
· a kívánt eredmény, mint érv: például ha azt látjuk, hogy egy fosszilis sorban az egyes leletek eléggé hasonlítanak egymásra, akkor tehát kell, hogy létezzen evolúció. (Léteznek olyan sorok, ahol nincsen sorrend). 
· irányított kiválasztás: Ilyen például az, amikor azokat a földtani rétegeket nézte Lyell, amelyekről azt a következtetést vonhatta le, hogy hosszú évmilliók során alakultak ki, figyelmen kívül hagyva azokat a geológiai képződményeket, amelyek arról tanúskodnak, hogy a múltban hatalmas kataklizma történt volna.
· non sequiter, vagyis következetlenség: ilyen például, amikor azt mondják az evolucionisták, hogy mivel a majom és az ember genetikai állománya közti hasonlóság 99% (fejlettebb technikákkal kiderült, hogy csak 96,2%), azt a következtetést vonjuk le, hogy aha, a majmokból evolváltunk, de azt is figyelembe vehetjük, hogy akár a baktériumokkal közösen sok-sok azonos anyagcsere-enzimet használunk. Az, hogy hasonló a genetikai anyag, azt jelenti, hogy hasonló fehérjék építik fel a testünket, hasonló enzimek bontják le a hasonló tápanyagainkat, hasonló a biokémiánk azokkal, akik hasonlítanak hozzánk, még a genetikai kód is univerzális. Különben is, ha egymás mellé tesszük az összes élőlény fajtáját, akkor bizony akár 1% genetikai távolság is jelentős távolság.
· post hoc, ergo propter hoc: mivel utána volt, biztosan annak a következménye. Ha például leletanyagot nézünk, nem lehetünk teljesen bizonyosak a kialakulás sorrendjében. Ilyen bizonytalanság létezik a növényeknél, ahol nem tudni, hogy a fásszárúak alakultak-e ki a lágyszárúakból, vagy fordítva.
Sagan a keresztyénség és a megtapinthatatlan dolgok elleni támadását folytatja a 15. fejezetben. Csakis azt hajlandó elfogadni, amit lát, hall, vagy empirikusan fel tud fogadni. Ez a jól ismert „ha nem is érzékeltem, nem is létezik”-féle érv. Végül is mindent meg lehet majd érteni a tudományos vizsgálatok során. (A tudomány a mindent megmondó „istenség”.) A gondolataink, érzéseink, vágyaink, vagy az Istennel való kommunikációnk megmagyarázható majd anyagi úton. Minden gondolatunk, érzésünk az agyunk neuronjainak a biokémiai folyamataitól függenek, Sagan pedig abban is bízik, hogy így lesz. Ez hit. Azt állítja továbbá, hogy a keresztyénség a keleti vallásokkal, a New Age-gel, és a platonizmussal együtt azt mondja, hogy a lét látszólagos, és egyfajta szellemi világban élünk, ahol minden, amit érzékelünk, magunk által van gerjesztve. Ez hamis, egyrészt, mert megint keveri a keresztyénséget a görögséggel, amelytől inkább a keresztyénség szabadulni igyekezett. A keresztyénség a zsidó hagyományt folytatva a látható világra vonatkozik, a látható, megtapintható dolgokra, ahogyan vannak. Erre azzal lehet válaszolni, hogy ha csak véletlenül fejlődtünk ki, akkor végeredményben a gondolat-mintázataink is véletlenül alakultak ki, és így biztos, hogy nem tudhatunk mindent, és így a teljes igazságot sem ismerhetjük meg halandó, tévedhető voltunk miatt. Azonban ha a Bibliát igazságként fogadjuk el, mentőövként használhatjuk arra, hogy az igazságot megismerjük, és biztos tudásra tehetünk szert. Az Istennel való kapcsolatunk alapja ez, valamint az imádság, amit Sagan hevesen támad. A tudomány kritikus vizsgálatai alá akarja vetni, statisztikai elemzésnek alávetve. A Szentírás viszont azt állítja, hogy ha valamit akarunk Istentől, akkor hinni kell, hogy Ő létezik, hogy jó, és hogy valójában megadja, amit kívánunk. Jézus a példa arra, hogy amit akarunk Tőle, meg is kapjuk. Néha önzésből kérünk, ekkor el lehet gondolkodni azon, hogy Isten mégis jobban tudja, mire van szükségünk. És végre, arra a sok imára is lehet gondolni, amit a szentmiséken elrebegnek anélkül, hogy gondolkodnának közben. (Lásd az imádságról szóló cikkemet bővebb információ tekintetében!) A hitet Sagan a hiszékenységgel keveri össze: nyilván azért tartották fent a keresztyének a hitet, hogy mindenkit a kontrolljuk alá tartsanak, és hogy elhiggyék az emberek a marhaságainkat, amikről nem akarjuk bevallani, hogy az. Ez így is volt az egyház viharos történelme során, de az igaz hitről szeretnék írni inkább, ami babonáktól mentes. A hit a remélt dolgokban való bizalom, és a nem látható dolgok létéről való meggyőződés. Ismételjük meg: a nem látható dolgok, nem pedig a nem létező dolgok. A hit más oldalról: hiszek abban, amit Isten nekem kijelentett. Hogyan hihetek Istenben? Ha azt látom, amit Jézus tett az emberekért (énértem is). Meghalt értem a kereszten – Isten úgy szerette a világot, hogy egyszülött Fiát adta érte, hogy aki hisz őbenne, el ne vesszen, hanem örök élete legyen. Keresztelő János is azt a választ kapta arra, hogy Jézus Messiás-e vagy sem, hogy: „a vakok látnak, és a bénák járnak, leprások tisztulnak meg, és a süketek hallanak, halottak támadnak fel, és a szegényeknek hirdettetik az evangélium.” A fejezet végén azonban Sagan a Dalai Lámával beszélget, és megkérdezi, hogy mit csinálna, ha a tudomány megcáfolná a buddhizmus egyik hittételét (pl. a reinkarnációt) – a Dalai Láma azt válaszolta, hogy akkor módosítaná a hittételt ennek megfelelően. De azzal érvelt tovább, hogy azért nem lenne olyan könnyű megcáfolni. Mire Sagan beismerte ezt az igazságot – nem is lehetséges megcáfolni egy szellemi valóságot. A fejezet utolsó mondata is biztató: „Egyébként sem vagyunk elég bölcsek ahhoz, hogy eldöntsük, a hazugság, vagy akárcsak bizonyos tények homályban hagyása, milyen esetekben szolgálja a társadalom igaz javát – különösen hosszú távon”. Később láthatjuk, hogy Sagan igazán hisz benne, humanista lévén. 

A következő fejezetekben láthatjuk ennek a kibontakozását. Sagan – mint írtam – humanista, vagyis az emberiség jóságában hisz, és az emberiség azon képességében, hogy bármit meg tud érteni a tudományos módszer alkalmazásával – olyannyira, hogy ezt a szabadsághoz vezető útnak nyilvánítja ki. (Én nem mondom, hogy a humanizmus rossz – nemes cél, én is az emberi helyzet javulását kívánom – csak ő az emberi oldalt emeli ki erőteljesen, ami Isten nélkül akarja elérni a jót. Mi emberek azonban nem vagyunk tökéletesek, és a legjobbaknak is lehetnek titkaik vagy hibáik, amikről nem szeretnék, hogy kiderüljön.) Az emberi elme által megszerezhető tudás mintha a vallása lenne Sagannak – a 20. fejezet végén lehet olvasni a Sciencenter (Tudomány központ) felépítéséről. Az volt a benyomásom, hogy ez ahhoz hasonló, mint ahogyan egy templomot építenek fel: írt arról a közösségről, ami összejött, hogy felépítsen egy épületet, ahol a tudományt a fiataloknak lehet bemutatni – részletesen mesélt az épület felépítésének terveiről, az építőanyagokról, és az építkezők váltásairól is. 

A bűnnel kapcsolatban Sagan sokat ír Teller Edéről, aki a hidrogénbombát találta fel. Részletezi, hogy a tudósok felelőssége, hogy kiálljanak az erkölcsi dolgok mellé, és ügyeljenek arra, hogy a tudomány eredményeit csak jóra használják fel. Persze ezzel nem vitatkozom, de azt emelném ki, amit az előbb: ha csak emberek vagyunk, akkor igazán nem tudhatjuk az igazságot – így ki mondja meg, hogy mi a jó cél? Ebben is láthatjuk, hogy megint az ember a jónak és rossznak a megmondója – azzal a hatalommal élünk, amit megszereztünk a Bűnesetnél – isten módjára meghatározzuk, hogy mi a jó, és mi a rossz. De a Bűneset miatt az erkölcsi érzékeink, a bűntudatunk el van tompítva – igazán csak Isten ennek a megmondója. 

Ebben a fejezetben Sagan még egy támadást indít arra nézve, hogy elítéli a Józsué könyvében és az Ószövetségben másutt is szereplő tömegmészárlásokat. Ezt a célból teszi, hogy összehasonlítsa a tudományos kétértelműséggel, például Teller Ede esetében, aki mindenféle célból akarta a hidrogénbombát felhasználni, mint például a holdon kőzetmintákat venni. A zsidók esetében pedig honfoglalásuk idegen népeket irtottak ki, helyet keresve maguknak. A zsidó nép azért irtotta ki az idegen népeket, nehogy véletlenül sem maradjanak meg nyomuk, például az idegen kultúrának az átvétele (bálványok imádása, akik nem tudnak beszélni, sem látni, hallani, vagy érzékelni). Ez ugyanis ahhoz vezetett, hogy mivel a zsidók nem tisztították meg magukat teljesen az idegen vallásoktól, hogy saját csecsemőiket áldozzák fel égőáldozatként az idegen isteneknek, és így elhajolva Istentől. De ennél nagyobb dologról van szó: mégis, miért van a mészárlás? Ehhez nyúljunk vissza a teremtéstani gondolatmenethez. Isten a világot jónak teremtette, és az ember bűne az, ami a teremtettség rendjét felborítja – Ádám miatt vagyunk bűnösök; miatta szakadtunk el mindnyájan Istentől. Bűnben melengetett engem az anyám – írja az 51. Zsoltár írója. Magyarul: mindenki ítélet alatt áll. Isten előbb-utóbb megítél mindenkit, ha nem fogadja el a Megváltót; erről szól a Biblia. Csakhogy néhol ez előbb esik meg, például egy filiszteus ítélete egy zsidó lándzsáján keresztül megy végbe. Az Ószövetség arról számol be, hogy az emberiség hogyan keveredik be egyre jobban a bűnbe és az istentelenségbe, amikor is minden idők csúcspontján jelent meg Jézus Krisztus, hogy elhordja a nekünk járó büntetést.

A 17. fejezetben Sagan a szkeptikusokat is szkeptikus szemmel nézi. A kétely és rácsodálkozás kellő egyensúlyát próbálja megtalálni. Végül is egyéntől függ, hogy mennyire hiszékeny vagy szkeptikus. Akár az áltudományok is lehetnek tudományok forrásává, mert a tudománynak nyitottnak kellene lennie minden lehetséges tudás új formája felé. Nem derűkeltő, amikor Sagan arról ír, hogy a szkepticizmus néha a MI igazságunk a TI ostoba tökfilkóságotokkal szemben, vagy a „tudományos fundamentalizmus”, vagy amikor a szkeptikus úgy érvel, hogy elsöpri a másik nézet lehetőségét anélkül, hogy meghallgatná. A „tudományos inkvizícióról” is ír, hangot adva annak, hogy a szkeptikusok soha nem erőszakolták nézeteiket a másikra. Á nem, direkt támadás nem szokott történni, de a felszín alatt igen – például azzal az eszközzel is lehet élni, hogy kinevetjük a másik embert, ha kiderül róla, hogy nem hisz az evolúcióban. Emlékezzünk Dawkins szavaira – az ilyen fundamentalista, buta, vagy beteg. Végül ezért lettem teista evolucionista. Gondolom, hogy a keresztyének többsége is így van, aki hisz benne. A társaktól jövő nyomás.

A következő fejezetekben Sagan a tudásról ír, mint a szabadsághoz vezető útról. Így is van, hogy a tudás egyfajta szabadsághoz vezet, mert annál jobb, minél több dolgot tudok a világról, és ahogyan működik – ez eszköz lehet arra nézve, hogy az emberiség az uralma alá hajtsa a Földet, ahogyan Teremtőnk megparancsolta nekünk. Teljesen igaza van Sagannak, amikor az amerikai iskolák gyengeségeiről ír. Megemlíti, hogy bár rengeteg pénzt ölnek bele az amerikai oktatási rendszerbe, mégiscsak minden más nemzet után lemaradunk nemzetközi versenyeken matematikából és tudományos tárgyakban. Egy másik cikkemben írok ezekről a viszonyokról részletesen, amiben kiderül, hogy Amerikában inkább az oktatás hibás kezelése és a liberális oktatáspolitika a felelős a helyzetért. Azt írja, hogy „buta kérdés pedig nincsen”. Igaza is van, mert az ember nem lehet mindenben mindentudó, és néha feltesz olyan kérdést, ami primitívnek is hangozhat egy jártas ember számára. Ily módon azonban ne ítéljük el egymást! Jó tanár az, aki időt is szentel az alapok helyes begyakorlására, hiszen erre épül rá minden, és nem lenne célszerű arra kényszerülni, hogy később menjünk vissza lerakni az alapokat. Amit korán hibásan tanultunk meg, az végigkísérheti egész pályafutásunkat. Sok helyen például a természettudományt begyakorlás révén tanítják, és megfosztják a tanulókat attól az élménytől és lehetőségtől, hogy egy nagy tudósnál tanuljon.


A tudás tehát a szabadsághoz vezet – vajon meddig van ez így? Hiszen ha minél többet tudok, felhasználhatom a saját tudásomat jóra vagy gonoszra. Tudásommal erkölcsi felelősséget is tudok vállalni emberek fölött. És akkor megint csapdába esek – nem lehetek bizonyos a tökéletes igazságban, hogy az én igazságom egyezik-e azzal, vagy sem. Végül megint csak esendő emberekbe vetem a bizalmamat, és nem Istenbe, mint amikor a természettudományos kutatásról ír. Afrikai bennszülöttek vadászati módszerein mutatja ezt be, amikor a különböző élőlények lábnyomait vizsgálja a célból, hogy kiderítsék, milyen állat milyen irányban ment, hányan voltak, és mikor. Itt azonban megemlíti, hogy a tudomány előrelendítése annak volt köszönhető, hogy mégiscsak keresztyén gondolkodáson alapult: a tudósok abban hittek, hogy egy Isten felelős a természetben rejlő törvények állandóságáért, és hogy miatta létezik a rend. Ilyen nevezetes tudós volt Newton, akinek komoly természet- teológiai munkája volt – Isten cselekvését potentia absolutára és ordinatára osztotta fel, amikor Isten az abszolút hatalmával bármikor bele tudott volna avatkozni a világba, amikor jónak találta, vagy Isten hatalma, ami fenntartja a világot, és engedi a természeti folyamatokat lefolyni, ahogyan önmaguktól mennének. Descartes is ebben gondolkodott, hogy Isten örök érvényűnek teremtette a fizikai törvényeket.

Ennek a fejezetnek megint két támadására szeretnék reagálni – Sagan állítása szerint a keresztyének azért támogatták a rabszolgaságot, mivel Isten így teremtette az embert, hogy a feketék alacsonyabb intelligenciájúak, és így a fehérek védelmükbe vették őket, és hogy valamire is hasznosak legyenek, dolgoztatták őket. Ez úgy nem igaz, ahogy van. Erről és a rasszizmusról írok bővebben egy másik cikkemben. A déli rabszolgatartók lehettek keresztyének (de nem tudni, hogy evangéliumi, vagy sem), akik esendő emberek lévén a rabszolgaságot mégis csak a saját tervükre akarták felhasználni, és a Biblia téves értelmezésével élve éltek. Sajnos, van egy vallási csoport, a Mormon egyház, valamint Jehova Tanúi, ami azt tanítja, hogy a feketék egy átkozott rassz, ami a kánaánitáktól származik. Ez azonban tévtanítás. Hamnak több ivadéka volt, mint Kánaán, nevezetesen Kús, Micraim, és Pút, és semmiféleképpen nem lehet összekötni a sötétbőrűeket Kánaánnal. Meg lehetne említeni azt is, hogy a Máté evangéliumának kezdetén lévő nemzetségtáblában, ami Jézus származását mutatja, Ráháb és Rút szerepel, akik sötétbőrűek voltak. Ne felejtsük el, hogy a fajelmélet eredete, ami különbséget tesz az embercsoportok között, az evolúcióban gyökerezik. A fejezet nagyrészt Frederick Bailey műve, aki később a híres Frederick Douglass lett. Tulajdonképpen bután akarták tartani őket, hogy ne gondolkozzanak, hanem csak gépiesen dolgozzanak. Így is volt a különböző korokon keresztül, amikor például nem változó körülmények között az uralkodók a hiszékenységet akarták fenntartani, hogy mindenki hűséges maradjon, amivel adva volt a stabilitás. Ha viszont a körülmények megváltoztak, akkor jobban kifizetődött, ha az ember saját maga tudott gondolkodni, és tudásra tett volna szert. Az uralkodó osztályba mindig is beletartoztak ezek az emberek, akik vezetni akarták a népet, és hogy önmagába vesse a hitüket, legyenek ezek a cézárok, a királyok, a papok, a gazdagok, a nacionalisták, a kommunisták, vagy újabban a liberális elit. 


A másik dolog pedig az, amikor egy „keresztyén uralkodó” ellene beszél a nyomdáknak és a szabad iskoláknak, amivel a tanulást elősegítik (ez tulajdonképpen igazolja, amiről most írtam). Furcsa keresztyén az ilyen, ha azt tekintjük, hogy az első nyomdákkal a Bibliát nyomták ki, ami a reformációhoz és az ébredésekhez vezetett, ami például hazánkban gazdasági és szellemi fellendülést okozott. Bárcsak Sagan is a Biblia alapján gondolkodna!

Az egész könyvben tehát az az alapgondolat fut végig, hogy a tudományos gondolkodás és a tudományos módszer alkalmas egyedül arra, hogy a szabadságot kivívja az emberiség számára, valamint, hogy a hiszékenység káros az ember számára. Azt a veszélyt mégis fel lehet lelni a könyvben, hogy Sagan tulajdonképpen – ha tagadná is – az olvasót a humanista hitre szeretné téríteni, vagyis arra a nézetre, hogy az ember egyedül járhatja igazán az útját, Isten nélkül. Ezért kiált fel valamelyik fejezetben, hogy az istenek története már az ember történetévé vált, és hogy sajnos lassan elfelejtjük azokat, akik meg tudtak lenni istenek nélkül, amikor a természetet kutatták. Isten így tulajdonképpen nem is szükséges semmihez – ez az ősrégi istentagadás eszméje, amit az ördög mondott az embernek – olyanok lesztek, mint az Isten. Sagan mankónak látja a vallást, a hiszékeny emberek számára. Csak olyan formában fogadja el a vallásos embert, mint nyilvánvalóan valamilyen gyenge valakit. Tulajdonképpen az ilyen embert ki kellene téríteni hitvilágából, hogy belássa, hogy nem úgy vannak a dolgok, mint ahogyan ő hiszi, mert a Bibliáról már bebizonyították, hogy téves. Ebben áll a darwini fordulat – az emberek elveszítik hitüket az isteni kijelentésben, és utána saját útjukat járják, saját fejük szerint; ami ennek a tudományos kornak az alapja. Ezért kell ez ellen rendkívüli mértékben küzdeni. De nagy csalás lenne az is, ha kompromisszumot akarnánk kötni, mint a teista evolúció esetében – igazán naivitás lenne azt gondolni, hogy az emberek az ilyet elhinnék. Látják ugyanis a kétszínűséget. És ezért nem tudják elképzelni, hogy valaki valaha vallásos is lehet, vagy hogy valaki hinni is tudjon a Bibliában. És ezért nem reagálnak arra, amikor megkérdezzük: mit gondolsz Istenről?

Talán most is egy sötét korban élünk, és az egyik démonja maga az evolúció. Azért, mert elszakítja az embert attól az egyetlen szeretet forrástól, az Istentől, aki tudna, és nagyon is szeretne segíteni az emberen. El van szakítva az isteni igazságtól, ami felszabadíthat, mert nem tud hinni benne, mert ’az evolúció megcáfolta’. A könyv alcíme az, hogy a „tudomány, mint egy gyertya a sötétségben”. Talán a tudomány segítségével le tudnánk rázni magunktól ezt a bénító hitrendszert. Sagan valami furcsa módon örömét leli abban, hogy megmutassa, hogy az egész nagy, jéghideg univerzumban csak egy porszem töredékét lakjuk be. Ezt írta az Apró Kis Kék Pontszem projekt internetes bemutatóján, amikor javaslatára egy űrszondát megfordítottak az űrben, és a kék színű bolygónkat lefotózta sok millió kilométer távolságban. Ennek a kis porszemnyi Földnek a kis részei az összes beképzelt konkvisztor és hódítónak a területei. Egyedül vagyunk az univerzumnak ebben a sarkában, és egyelőre nincsen is lehetőségünk menekülni, netalántán valami nagy katasztrófa, mint egy meteor becsapódna a Földbe, vagy nukleáris tél lenne. Jelentéktelen kis életünk van. Azért az is igaz, hogy sok-sok ember lehangolónak találja az életet, mivel az evolúció során alakultunk ki, és nincsen igazán semmiféle Isten, aki foglalkozna az ember. Mert igazán erre vágyik szíve mélyén az ember – a biztonságban. Olvastam arról, hogy egy evolúció tanár örömét lelte abban, hogy arról győzze meg a diákjait, hogy csak egyedül vagyunk ebben a rideg, önmagától létrejövő világban. De igazán boldogságot okoz ez?! A hallgatói közül egyesek könnyekbe is fakadtak. Az Isten nélküli világban szabadok vagyunk bármit tennünk. De ha valaki igazán tudja, mit jelent ez, megrémülne, hogy megszabadultunk Istentől, és ez csak a kínoknak a kezdete. A mentség az lenne, hogy ha csak hogy fel kell ismernie az embernek önmagában, hogy tulajdonképpen lázadozik Isten ellen. Maga körül húz egy vonalat, és azt mondja Istennek, hogy ettől kezdve ne jöjjön közelebb – ne avatkozz bele az életembe – pedig nem is ismerjük – Isten csak kitárja naphosszat az ő kezét nekünk – ne utasítsuk vissza kemény szívvel. 

Irodalomjegyzék:

Korok és Démonok – Carl Sagan

One Blood – Ham, Wieland, Batten

Kreacionizmus – Morris

Janus faces of Genius – Betty Jo Teeter Dobbs

